Þau fara eftir því hvort um er að ræða lítinn fisk ( bírapísl , brísl ) eða stóran ( bíri , dröttungur ) , horaðan ( gála , horbengla , horgála ) eða í góðum holdum ( golþorskur ) , stóran og horaðan ( aulaþorskur , auli , roðmegringur ) , stóran og feitan ( búraþorskur , dólpungur ) , lítinn og horaðan ( slonti ) , fisk kominn að goti ( gotungur ) og annað er einkennir fiskinn . Vel má vera að þetta heiti hafi upphaflega verið eins konar nóaorð . Sauðfé , sem flestum sýnist hvítt , er til dæmis sagt gult ef haus , hnakki og fætur eru gulleitari en skrokkurinn . Fáir mundu líka segja að steinbíturinn væri blár þótt það þekkist að hann sé kallaður sá blái . Höfundi er ekki kunnugt um að heitið sá guli sé víðar notað en hér á landi .